**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2025 m. d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB „Miesto gijos“ |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Klientų patirties skaitmenizavimo komandos vadovas, veikiantis pagal 2024-10-31 generalinio direktoriaus įsakymą Nr. V1-81 |
| **Telefonas** | 19118 |
| **El. pašto adresas** | info@miestogijos.lt |

**PASLAUGŲ TEIKĖJAS**

|  |  |
| --- | --- |
| **Pavadinimas** | Logtime UAB |
| **Buveinės adresas** | Adutiškio g. 3-3, LT-02112 Vilnius |
| **Juridinio asmens kodas** | 302619787 |
| **PVM mokėtojo kodas** | LT100006095214 |
| **Banko sąskaita** |  |
| **Atstovas ir atstovavimo pagrindas** |  |
| **Telefonas** |  |
| **El. pašto adresas** | gs@logtime.eu |

1. **SUTARTIES DALYKAS**

1.1. Sutarties dalykas - Mobilios užduočių valdymo sistemos "Taskis" vystymo paslaugų (toliau – **Paslaugos**) pirkimas–pardavimas.

1.2. Paslaugų teikimo vieta/os: Paslaugos teikiamos Paslaugų teikėjo patalpose.

1.3.Paslaugas priimti įgalioto atsakingo asmens kontaktiniai duomenys, nurodyti Sutarties specialiųjų sąlygų 2 priede „Kontaktiniai adresai pranešimams siųsti, asmenys, atsakingi už sutarties vykdymą“.Apie įgaliotų asmenų pasikeitimą Sutarties šalys informuoja viena kitą šios Sutarties 9 skyriuje nurodytais el. pašto adresais ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas fiksuoto įkainio kainodaros metodas. Paslaugos perkamos pagal Užsakovo poreikį numatytu 60,00 Eur be PVM/ 1 val įkainiu, neviršijant Sutarties Specialiųjų sąlygų 2.2. punkte nurodytos maksimalios Sutarties kainos.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra **18.000,00 Eur** (aštuoniolika tūkstančių eurų ir 00 ct), neįskaitant pridėtinės vertės mokesčio (toliau – **PVM**).

Sutarčiai taikomas 21 proc. dydžio PVM – **3.780,00 Eur** (trys tūkstančiai septyni šimtai aštuoniasdešimt eurų, 00 ct) (*jei PVM taikomas*).

Sutarties maksimali kaina, įskaitant PVM – **21.780,00 Eur** (dvidešimt vienas tūkstantis septyni šimtai aštuoniasdešimt eurų ir 00 ct) (*jei PVM taikomas*).

* 1. Apmokėjimo sąlygos: Įvykdžius užsakymą, mokama už konkretų kiekį/apimtį pagal nustatytą įkainį per Bendrųjų sąlygų 5.11 punkte nurodytą terminą.

2.4. Paslaugų įkainio perskaičiavimas dėl kainų lygio kitimo atliekamas žemiau nustatyta tvarka. Paslaugų įkainiai (neįskaitant PVM), Sutarties galiojimo laikotarpiu perskaičiuojami tokiomis sąlygomis:

2.4.1. Paslaugų įkainis Sutarties galiojimo laikotarpiu galės būti perskaičiuojamas ir keičiamas, jeigu Lietuvos Respublikos metinė infliacija pagal suderintą vartotojų kainų indeksą, remiantis Valstybės duomenų agentūros Oficialiosios statistikos portalo1 (https://osp.stat.gov.lt/), buvo didesnė nei 5 proc. arba mažesnė nei - 5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (perskaičiavimas atliekamas ne dažniau kaip kas 6 mėn.). Paslaugų įkainį perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugų įkainį. Paslaugų įkainis perskaičiuojamas pagal žemiau pateiktą formulę:

Cpn = Sn x (1 + I / 100), kur

Cpn – perskaičiuotas Paslaugų įkainis;

Sn – Sutartyje nustatytas Paslaugų įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - (https://osp.stat.gov.lt/ ) , Pagrindiniai Lietuvos Respublikos rodikliai.

2.4.2. Perskaičiuota Paslaugų įkainis įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Užsakovo dar nebuvo užsakyta. Už Paslaugas, užsakytas iki susitarimo dėl Paslaugų įkainio perskaičiavimo pasirašymo dienos, Užsakovas apmoka taikant iki tol galiojusį Paslaugų įkainį, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naują Paslaugų /įkainį.

2.4.3. Paslaugų įkainio perskaičiavimas įforminamas Šalių pasirašomu susitarimu, kuriame užfiksuojama perskaičiuota Paslaugų įkainis ir šio perskaičiavimo įsigaliojimo sąlygos.

**3. PASLAUGŲ SUTEIKIMAS**

3.1. Paslaugos teikiamos Techninėje specifikacijoje nustatyta tvarka ir terminais.

3.2. Paslaugų teikėjas, suteikęs Paslaugas, turi pateikti dokumentus, nurodytus Techninės specifikacijos 6 punkte ir dokumentus, nurodytus Sutarties Bendrųjų sąlygų 5.10 punkte.

3.3. Bendras Paslaugų teikimo terminas – 12 (dvylika) mėnesių nuo Sutarties įsigaliojimo dienos arba kol bus išnaudota Sutartyje nurodyta maksimali suma, priklausomai nuo to, kuri iš sąlygų įvyks anksčiau.

3.4. Paslaugų suteikimo terminai, trūkumų / defektų pašalinimo terminas yra esminė Sutarties sąlyga*.*

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 3 (tris)  darbo dienas nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Garantinis laikotarpis – 12 (dvylikos) mėnesių nuo pasirašyto Paslaugų priėmimo - perdavimo akto dienos (Techninės specifikacijos 7.1. punktas).

4.3. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos neįskaitant PVM.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, neįskaitant PVM.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, ar dėl aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos prekybinės, ekonominės ar finansinės sankcijos, Paslaugų teikėjas savo kompetencijos ribose įsipareigoja dėti maksimalias pastangas, siekiant apsaugoti Užsakovą bei susijusius trečiuosius asmenis nuo neigiamų pasekmių. Paslaugų teikėjas įsipareigoja atlyginti Užsakovo patirtus tiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomi aplinkos apsaugos vadybos sistemų reikalavimai: NE.

8.2. Sutarčiai taikomi socialiniai kriterijai: NE.

8.3. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.4. Paslaugų teikėjas yra registruotas PVM mokėtoju Lietuvos Respublikoje.

8.5. Ši Sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.

**9. PAKEIČIAMOS / NETAIKOMOS SUTARTIES BD SĄLYGOS**

9.1. Sutarties Bendrųjų sąlygų 9.2. punktas pakeičiamas ir išdėstomas taip:

„9.2. Paslaugų teikėjas nepažeidžiant autoriaus teisių turėtojo ar trečiųjų šalių intelektinės nuosavybės teisių, sutartimi besąlygiškai, neatšaukiamai, neatlygintinai, neterminuotam laikotarpiui visose pasaulio valstybėse perduoda išimtinei Užsakovo nuosavybei visas Lietuvos Respublikos teisės aktuose numatytas turtines autoriaus teises, pramoninės ir intelektinės nuosavybės teises į pagal užsakymą sukurtą programinę įrangą ir parengtus projektinius dokumentus, įskaitant, bet neapsiribojant, teisę neribotą laiką ir be papildomo atlygio naudoti sukurtą programinę įrangą; teisę daryti sukurtos programinės įrangos kopijas; teisę modifikuoti ir toliau plėtoti sukurtą programinę įrangą; teisę perkelti programinę įrangą į kitą technologinę platformą; teisę naudoti ir keisti jau sukurtos programinės įrangos pradinį kodą (mašininės kalbos pradinius tekstus). Kartu su kompiuterine programa, kaip ši sąvoka apibrėžta Lietuvos Respublikos autorių teisių ir gretutinių teisių įstatyme, Užsakovui perduodamas ir pagal šią Sutartį sukurtos programos išeitinis kodas paslaugų priėmimo – perdavimo akto pasirašymo datai neribotam laikui. Kompiuterių programos autoriaus asmeninės neturtinės teisės negali būti naudojamos tokiu būdu, kuris suvaržytų autorių turtinių teisių į šią kompiuterinę programą turėtojo teises, tarp jų ir teisę savo nuožiūra adaptuoti, keisti ir neatlygintinai platinti šiuos kūrinius.“.

9.2. Sutarties Bendrosios sąlygos papildomos 9.3 punktu, kuris išdėstomas taip:

„9.3. Paslaugų teikėjas be išankstinio rašytinio Užsakovo sutikimo neturi teisės pagal Užsakovo poreikius sukurtos/modifikuotos ir jo aplinkoje įdiegtos programinės įrangos: *Centrinė užduočių priskyrimo ir Mobili duomenų suvedimo sistema Taskis (įskaitant jų darbinius variantus)* ir jos vystymo rezultatų parduoti, bet kokiu kitu būdu perleisti, atskleisti tretiesiems asmenims, bet kokiu būdu platinti/demonstruoti šiuos objektus (jų sudedamąsias dalis) ir / ar bet kokiu kitu būdu naudotis autoriaus turtinėmis teisėmis į sutarties pagrindu sukurtus autorių teisių objektus (įskaitant jų darbinius variantus).“

**PRIDEDAMA:**

1 priedas – Techninė specifikacija*.*

2 priedas –Kontaktiniai adresai pranešimams siųsti, asmenys, atsakingi už sutarties vykdymą*.*

3 priedas –Bendrosios sąlygos.

4 priedas – Asmens duomenų tvarkymo sutartis.

5 priedas – Tiekėjo atitikties deklaracija.

6 priedas – VPT patvirtinta Nacionalinio saugumo reikalavimų atitikties deklaracija.

**10. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB „Miesto gijos“** | **Paslaugų teikėjas**  **Logtime UAB** |
| Įmonės kodas 124135580  PVM kodas LT241355811  Bankas  A. s LT53 7044 0600 0121 9501  Tel.: 19118  El. p.: info@miestogijos.lt | Įmonės kodas 302619787  PVM kodas LT100006095214  Bankas  El. p.: gs@logtime.eu |
|  |  |
| , Klientų patirties skaitmenizavimo komandos vadovas | , direktorius |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Sutarties rengėja(-s): Tiekimo grandinės komandos projektų vadovė

Už ataskaitų paskelbimą teisės aktų nustatyta tvarka CVP IS atsakinga(-s): Tiekimo grandinės komandos projektų vadovė

Už Sutarties vykdymą ir Sąskaitų priėmimą atsakinga(-s):

Sutarties savininkas: *KPSK*

Specialiųjų sąlygų 2 priedas

**KONTAKTINIAI ADRESAI PRANEŠIMAMS SIŲSTI IR ASMENYS ATSAKINGI UŽ SUTARTIES VYKDYMĄ**

1. **PRANEŠIMAI**
   1. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas – info@miestogijos.lt**.**
   2. Paslaugų teikėjo kontaktiniai adresai pranešimams siųsti - Adutiškio g. 3-3, 02112 Vilnius, elektroninis paštas – info@logtime.eu.
2. **KONTAKTINIAI ASMENYS**

# Užsakovo atstovų, kurie bus atsakingi už šios Sutarties vykdymą, kontaktai:

# Paslaugų teikėjo atstovo, kuris bus atsakingas už šios Sutarties vykdymą, kontaktai:

* 1. Už Sutarties paviešinimą atsakingas Tiekimo grandinės komandos duomenų analitikas.